हामी २०६६ सालदेखि पोखराबाट शेयर खरीदविक्री गर्दै आएका छौं । काठमाडौंपछि धेरै लगानीकर्ता पोखरामा छन् । ९ वर्षको अनुभवमा लगानीकर्ता बजार बढेको बेला उत्साहित हुँदै आउँछन् तर बजार घट्दा उनीहरूको उपस्थिति कम हुन्छ । हाम्रो ब्रोकरबाट दैनिक २५ देखि ३० जनाले कारोबार गर्दै आएका छन् । अनलाइन कारोबारका लागि २ सय ५० जनाले युजर नेम र पासवर्ड लिइसकेका छन् । पुरुषको तुलनामा महिला लगानीकर्ताको सङ्ख्या ३० प्रतिशत कम रहेको छ । नयाँ तथा पुराना लगानीकर्ताका लागि नेपाल स्टक एक्सचेञ्ज र सेबोनको सहकार्यमा समयसमयमा आधारभूत तालीम दिँदै आइरहेका छौं ।
